บอร์ด PTTGC ไฟเขียวปันผล 1.50 บ./หุ้น XD 4 ก.ย.นี้
บอร์ด PTTGC ไฟเขียวปันผล 1.50 บ./หุ้น XD 4 ก.ย.นี้จ่ายเงินปันผลระหว่างกาลในวันที่ 22 ก.ย.58
25 ส.ค. 2558

บริษัท พีทีที โกลบอล เคมิคอล จำกัด (มหาชน) หรือ PTTGC ระบุว่า ที่ประชุมคณะกรรมการบริษัทในการประชุมครั้งที่ 9/2558 เมื่อวันที่ 24 สิงหาคม 2558 มีมติอนุมัติการจ่ายเงินปันผลระหว่างกาลสำหรับผลประกอบการงวด 6 เดือนแรกของปี 2558 ตั้งแต่วันที่ 1 มกราคม 2558 ถึงวันที่ 30 มิถุนายน 2558 ให้แก่ผู้ถือหุ้นของบริษัทฯ ในอัตรา 1.50 บาทต่อหุ้น
รวมเป็นเงินทั้งสิ้นประมาณ 6,763 ล้านบาท หรือคิดเป็นร้อยละ 46 ของ กำไรสุทธิงวด 6 เดือนแรกของปี 2558โดยจ่ายจากกำไรสะสมส่วนที่ยังไม่ได้จัดสรรจากกิจการที่ได้รับยกเว้นภาษีจากสิทธิประโยชน์ส่งเสริมการลงทุน (BOI) ซึ่งผู้ถือหุ้นประเภทบุคคลธรรมดาไม่ต้องถูกหักภาษี ณ ที่จ่าย และไม่สามารถเครดิตภาษีเงินปันผลได้
ทั้งนี้ บริษัทได้กำหนดวันกำหนดรายชื่อผู้ถือหุ้นที่มีสิทธิรับปันผล (Record Date) คือวันที่ 8 กันยายน 2558 และให้รวบรวมรายชื่อผู้ถือหุ้นโดยวิธีปิดสมุดทะเบียนพักการโอนหุ้นในวันที่ 9 กันยายน 2558 และกำหนดวันที่ไม่ได้รับสิทธิปันผล(XD) 04 ก.ย. 2558 กำหนดจ่ายเงินปันผลระหว่างกาลในวันที่ 22 กันยายน 2558